CELEX: 32015D1942
Language: hr
Date: 2015-10-26 00:00:00
Title: Odluka Vijeća (EU) 2015/1942 od 26. listopada 2015. o utvrđivanju stajališta koje treba zauzeti u ime Europske unije u okviru Glavnog vijeća Svjetske trgovinske organizacije o zahtjevu Sjedinjenih Država za izuzeće WTO-a radi produljenja programa AGOA

29.10.2015   
            
            
               HR
            
            
               Službeni list Europske unije
            
            
               L 283/9
            
         ODLUKA VIJEĆA (EU) 2015/1942
   od 26. listopada 2015.
   o utvrđivanju stajališta koje treba zauzeti u ime Europske unije u okviru Glavnog vijeća Svjetske trgovinske organizacije o zahtjevu Sjedinjenih Država za izuzeće WTO-a radi produljenja programa AGOA
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
   uzimajući u obzir prijedlog Europske komisije,
   budući da:
   
               (1)
            
            
               Člankom IX. stavcima 3. i 4. Sporazuma iz Marakeša o osnivanju Svjetske trgovinske organizacije („Sporazum o WTO-u”) utvrđeni su postupci za odobravanje izuzeća koja se odnose na multilateralne trgovinske sporazume iz Priloga 1.A ili 1.B ili 1.C Sporazumu o WTO-u i njihovih priloga.
            
         
               (2)
            
            
               Sjedinjenim Državama 27. svibnja 2009. odobreno je izuzeće od obveza na temelju članka I. stavka 1. i članka XIII. stavaka 1. i 2. Općeg sporazuma o carinama i trgovini iz 1994. („GATT iz 1994.”), kojim je obuhvaćeno razdoblje do 30. rujna 2015.
            
         
               (3)
            
            
               U skladu s člankom IX. stavkom 3. Sporazuma o WTO-u Sjedinjene Države podnijele su zahtjev za izuzeće od svojih obveza na temelju članka I. stavka 1. i članka XIII. stavaka 1. i 2. GATT-a iz 1994. do 30. rujna 2025., u mjeri u kojoj je to potrebno kako bi se Sjedinjenim Američkim Državama omogućilo da nastave osiguravati bescarinsko postupanje u odnosu na prihvatljive proizvode podrijetlom iz zemalja korisnica supsaharske Afrike koje su određene u skladu sa zakonom o gospodarskom rastu i mogućnostima u Africi (AGOA).
            
         
               (4)
            
            
               Odobravanje zahtjeva Sjedinjenih Država za izuzeće WTO-a ne bi negativno utjecalo ni na gospodarstvo Europske unije ni na trgovinske odnose s korisnicima izuzeća. Osim toga, Unija općenito podupire djelovanja za smanjenje siromaštva i promicanje stabilnosti i održivog gospodarskog razvoja u zemljama korisnicama.
            
         
               (5)
            
            
               Stoga je primjereno utvrditi stajalište koje treba zauzeti u ime Unije u okviru Glavnog vijeća WTO-a da se podrži zahtjev Sjedinjenih Država za izuzeće,
            
         DONIJELO JE OVU ODLUKU:
   Članak 1.
   Stajalište koje treba zauzeti u ime Europske unije u okviru Glavnog vijeća Svjetske trgovinske organizacije je da se podrži zahtjev Sjedinjenih Država za izuzeće od svojih obveza na temelju članka I. stavka 1. i članka XIII. stavaka 1. i 2. Općeg sporazuma o carinama i trgovini iz 1994. do 30. rujna 2025., u skladu s uvjetima zahtjeva Sjedinjenih Država za izuzeće.
   Ovo stajalište izrazit će Komisija.
   Članak 2.
   Ova Odluka stupa na snagu na dan donošenja.
   
      Sastavljeno u Luxemoburgu 26. listopada 2015.
      
         
            Za Vijeće
         
         
            Predsjednica
         
         C. DIESCHBOURG